Isang Debosyonal para sa Semana Santa Abril 5-12, 2023 F I L I P I N O F I L I P I N O
The Day Death Died Isang Debosyonal para sa Semana Santa Abril 5-12, 2023 F I L I P I N O F I L I P I N O
© 2023 ng Victory. Reserbado ang lahat ng karapatang pagmamay-ari. Mga naging bahagi sa pagbuo ng babasahin: Pastor Ernie Aragon, Varsha Daswani, Pastor Che de Sagun, Dr. Jun Escosar, Pastor Edgar Gorre, Josh Hernandez, Pastor Ritchie Llanto, Dr. Nixon Ng, Pastor Sonny Oaman, Mona Pondales, Bea Salcedo, Pastor Andrew Wee Isinalin mula sa lathalaing Ingles ng Victory. Ang sipi ng Kasulatan, maliban na lamang kung binanggit, ay mula sa Ang Salita ng Diyos ® (ASND ®) Copyright © 2015 ng Biblica Inc. Reserbado ang lahat ng karapatang pagmamay-ari. May pahintulot ang lahat ng mga lokal na iglesya na ipakopya ang lathalaing ito para sa kanilang paggamit. Hindi ito ipinagbibili. victory.org.ph
MGA NILALAMAN UNANG ARAW: Ang Kaibigan at Traydor ... 1 IKALAWANG ARAW: Ang Nagsising Magnanakaw ... 4 IKATLONG ARAW: Ang Kapitan ... 8 IKAAPAT NA ARAW: Ang Lihim na Disipulo ... 12 IKALIMANG ARAW: Ang Mga Kababaihan sa Libingan ... 16 IKAANIM NA ARAW: Ang Nagdududang Disipulo ... 21 IKAPITONG ARAW: Ang Nanumbalik na Disipulo ... 25 IKAWALONG ARAW: Ang Taga-usig na Naging Apostol ... 29
UNANG ARAW | ABRIL 5, MIYERKULES Ang Kaibigan at Traydor BASAHIN 14Si Judas Iscariote na isa sa 12 tagasunod ay pumunta sa mga namamahalang pari. 15Sinabi niya sa kanila, "Ano po ang ibabayad ninyo sa akin kung tutulungan ko kayong madakip si Jesus?" Noon din ay binigyan nila si Judas ng 30 pirasong pilak. 16Mula noon, humanap na si Judas ng pagkakataon upang traydurin si Jesus. ^MATEO 26:14-16 KARAGDAGANG BABASAHIN: Juan 13:1-30; Mateo 26:20-25, 47-50; Mateo 27:1-10; Juan 18:1-9 PAG-ISIPAN Mayroon ba tayong matututunan mula sa buhay ng traydor na si Judas? Sadyang nag-alok si Judas na traydurin si Cristo, tumanggap ng tatlumpung pirasong pilak, at humanap ng pagkakataon para ipadakip Siya. Sinabi ng Kasulatan at ni Jesus na mangyayari ito, at naitala ang pagtatraydor na ito sa lahat ng apat na Ebanghelyo. At kahit pa sinabi na ni Jesus na mangyayari ang pagtatraydor na ito at hinugasan Niya ang mga paa ni Judas, hindi nag-alinlangan si Judas sa kanyang desisyon (Mateo 26:20-25; Juan 13:2-5). Sa kabilang banda, si Jesus - kahit pa nababagabag and Kanyang kalooban - ay tinutukan ang paglilingkod sa Kanyang mga disipulo, nagsilbing halimbawa ng pagmamahal, at ipinakita sa kanila ang kabuuan nito (Juan 13:12-15). Nang
ipadakip ni Judas si Jesus sa mga punong pari, pinuno, at mga tao, tinawag ni Jesus si Judas na "kaibigan," hindi "traydor ," na gaya ng ginawa ni Mateo (Mateo 26:48-50). Sa kabila ng desisyon ni Judas na traydurin si Jesus, nagpakita si Jesus ng kabaitan at pagmamahal, kahit pa noong hinalikan Siya ni Judas para ipadakip. Madali ba para kay Judas na traydurin si Cristo? Ano kaya ang nag-udyok kay Judas na naging dahilan para gawin niya ito? Bakit kaya binigyan ni Judas ng puwang ang diyablo sa kanyang buhay? Napakatigas na ba ng kanyang puso na kahit ang paghugas ni Jesus ng mga paa niya at pagsabi sa kanila ng mga susunod na mangyayari ay hindi nagawang baguhin ang isip at puso niya? Lahat tayo ay nakaranas ng pagkabigo at mas makasalanan pa sa nais nating aminin, ngunit maaari tayong magsisi at magtiwala sa biyaya ng Diyos at sa Espiritu para tulungan tayo sa ating pangakong sumunod sa Kanya. Ang katotohanan ay, kung sa sarili lang natin, lahat tayo ay maaaring magtaksil kay Jesus. Lahat tayo ay maaaring gumawa ng mga desisyon nang mag-isa, lumayo kay Jesus, at pagtaksilan Siya. At kahit pa hindi natin Siya pagtaksilan, maaari tayong mamuhay nang hindi kinikilala na Siya lamang ang dapat mangibabaw sa lahat. Ilang beses na ba nating pinatigas ang ating mga puso at hindi tinanggap ang Kanyang biyaya, at lumayo sa mga taong makakatulong sa ating lumapit sa Kanya? Lahat tayo ay nakaranas ng pagkabigo at mas makasalanan pa sa nais nating aminin, ngunit maaari tayong magsisi at magtiwala sa biyaya ng Diyos at sa Espiritu para tulungan tayo sa ating pangakong sumunod sa Kanya. Ang pagpapakumbaba ay ang pag-amin na maaari din nating gawin ang ginawa ni Judas, kailangan nating lahat ng Tagapagligtas, maaari tayong makabalik sa Kanya, at magagawa nating mahalin ang iba gaya ng pagmamahal Niya sa kanila. The Day Death Died Ang Kaibigan at Traydor 2
TUMUGON 1. Pinagtaksilan ni Judas si Jesus para sa tatlumpung pirasong pilak. Ano ang naging kapalit, kung mayroon man, at nagawa mong isantabi si Cristo sa buhay mo, bitawan ang iyong pananampalataya, o pagtaksilan Siya? Ano sa tingin mo ang makakapigil sa iyo na maging katulad ni Judas? 2. Sino ang makakatulong sa iyo para lumago ka sa pananampalataya at pagmamahal mo kay Cristo? Paano mo lalong mamahalin si Cristo sa bawat araw na daraan? 3. Nakaranas ka na ba ng pagtataksil, ginawa man ito sa iyo o sa isang taong minamahal mo? Paano ka tumutugon kapag ikaw ang nagkasala? Sa panahon kung saan may labis na pagpapahalaga sa sarili, paano ka natutuksong magkasala, manakit, o magtaksil? Ayon sa Kasulatan, paano ka dapat tumugon sa mga ito? The Day Death Died Ang Kaibigan at Traydor 3
IKALAWANG ARAW | ABRIL 6, HUWEBES Ang Nagsising Magnanakaw BASAHIN 39Ininsulto rin si Jesus ng isa sa mga kriminal sa tabi niya, "Hindi ba ikaw ang Cristo? Iligtas mo ang sarili mo, pati na kami!" 40Pero sinaway siya ng isa pang kriminal na nakapako, "Hindi ka ba natatakot sa Diyos? Ikaw man ay pinaparusahan din ng kamatayan. 41Dapat lang na parusahan tayo ng kamatayan dahil sa mga ginawa nating kasalanan, pero ang taong ito'y walang ginawang masama!" 42Pagkatapos ay sinabi niya, "Jesus, alalahanin n'yo ako kapag naghahari na kayo." 43Sumagot si Jesus, "Sasabihin ko sa iyo ang totoo, ngayon din ay makakasama kita sa Paraiso." ^LUCAS 23:39-43 KARAGDAGANG BABASAHIN: Lucas 23:32-33; Mateo 27:38-43; Marcos 15:27-32 PAG-ISIPAN Ngayon, pag-aaralan natin ang kwento ng dalawang hindi pinangalanang tauhan na nasa tabi ni Jesus nang Siya'y nakapako at binawian ng buhay. Nakatagpo ni Jesus ang dalawang taong kasabay Niyang ipinapako sa krus - ang dalawang magnanakaw. Tinawag sila ni Lucas na "mga kriminal," habang "magnanakaw" naman ang ginamit na salita nina Mateo at Marcos. Sinulat din nina Mateo at Marcos na minura at ininsulto ng dalawang ito si Jesus kasama
ng maraming tao (Mateo 27:44, Marcos 15:32). Sa kanilang pagtatagpo, nagbago ang pananaw ng isa sa mga magnanakaw. Binayaran ni Jesus ang halaga ng kamatayan sa pamamagitan ng pag- ibig at biyaya na hindi nararapat para sa atin, upang tayo'y magkaroon ng tamang ugnayan sa Diyos. Mapagmataas ang isa sa mga magnanakaw at hinamon niya si Jesus. Sinabi niya na kung si Jesus nga ang Mesias, madali Niyang maililigtas sila at ang sarili Niya. Ang isa namang magnanakaw ay nagsisi. Sinaway niya ang kanyang kasama sa pamamagitan ng pagkilala na sila (na mga magnanakaw) ay nagkasala at karapat-dapat na maparusahan, habang si Jesus ay walang kasalanan (Lucas 23:41). Hindi binanggit ng Kasulatan kung kailan nagbago ang pananaw ng magnanakaw na nagsisi kay Jesus o kung nakarinig ba siya ng tungkol kay Jesus bago siya ipinapako. Ngunit, may nakita siya kay Jesus na nag-udyok sa kanya na buong tapang na hilinging: "Jesus, alalahanin n' yo ako kapag naghahari na kayo" (Lucas 23:42). Nakakagulat na iginalang ni Jesus ang hiling niya at sumagot na, "Sasabihin ko sa iyo ang totoo, ngayon din ay makakasama kita sa Paraiso" (Lucas 23:43). Tinanggap siya ni Jesus sa kaharian ng Diyos. Ang mga nagkasalang kriminal ay parehong napakalapit lang kay Jesus, ngunit isa lang ang pumiling magtiwala sa Kanya at tumanggap sa kaharian ng Diyos. Wala na siyang iba pang nagawa maliban sa kilalanin si Jesus at hilinging papasukin siya sa Kanyang kaharian. Sa pagsagot ni Jesus sa kanyang pakiusap, makikita natin ang larawan ng biyaya ng Diyos na malayang ibinigay at malayang tinanggap. Si Jesus at ang nagsising magnanakaw ay parehong tumanggap ng parusang pagkapako sa krus. Ngunit si Jesus ay pinarusahan sa kabila ng kawalan Niya ng kasalanan. Habang ang magnanakaw ay ipinako sa krus dahil sa sarili The Day Death Died Ang Nagsising Magnanakaw 5
niyang kasalanan, si Jesu-Cristo ay ipinako dahil sa mga kasalanan sa mundo. Dahil iniibig tayo ng Diyos, nagkaroon ng dakilang palitan. Ang buhay ni Jesus na walang kasalanan ang ibinayad sa ating mga kasalanan, ang pagkamatuwid Niya ang ibinayad sa ating kasamaan, at ang buhay Niya ay ibinigay para magkaroon tayo ng buhay na walang hanggan. Binayaran ni Jesus ang halaga ng kamatayan sa pamamagitan ng pag- ibig at biyaya na hindi nararapat para sa atin, upang tayo'y magkaroon ng tamang ugnayan sa Diyos. Ibinigay Niya ang buhay Niya upang, gaya ng nagsising magnanakaw, tayo ay matanggap sa kaharian ng Diyos. The Day Death Died Ang Nagsising Magnanakaw 6
TUMUGON 1. Nanalig ka na ba sa ginawa ni Jesus? Ipanalangin ang pasasalamat mo sa katiyakan na ang mga makasalanang gaya mo ay tatanggapin sa Kanyang kaharian. 2. Ano ang mga kaugaliang madalas mong ginagawa tuwing Mahal na Araw? Mayroon ka bang mga kaugalian o kaisipan na nagpapakitang hindi ka pa lubos na nananalig sa ginawa ni Jesu-Cristo? Paano mo lalong maipamumuhay ang pagiging kabilang mo sa kaharian ng Diyos dahil sa sakripisyo ni Jesus? 3. Ang kwento ng nagsising magnanakaw ay isang paalala na hindi kailanman huli ang paglapit kay Cristo. Ipanalangin ang mga kaibigan at mga miyembro ng pamilya mo na hindi pa nakakakilala kay Cristo. The Day Death Died Ang Nagsising Magnanakaw 7
IKATLONG ARAW | ABRIL 7, BIYERNES Ang Kapitan BASAHIN 45Nang mag-alas dose na ng tanghali, dumilim ang buong lupain sa loob ng tatlong oras. . . . 50Muling sumigaw nang malakas si Jesus at nalagutan ng hininga. 51Nang sandali ring iyon, nahati mula sa itaas hanggang sa ibaba ang kurtina sa loob ng templo. Lumindol sa buong lupain at nagkabitak-bitak ang mga bato. 52Nabuksan ang mga libingan at maraming banal ang muling nabuhay. 53Lumabas sila ng libingan, at nang muling mabuhay si Jesus, pumunta sila sa Jerusalem at marami ang nakakita sa kanila. 54Ang kapitan at ang kanyang mga sundalo na nagbabantay kay Jesus ay nasindak nang mayanig ang lupa at nang makita ang mga pangyayari. Sinabi nila, "Totoo ngang siya ang Anak ng Diyos!" ^MATEO 27:45, 50-54 KARAGDAGANG BABASAHIN: Marcos 15:33-39; Lucas 23:44-49; Zacarias 12:10; Pahayag 1:7 PAG-ISIPAN Sa mga huling araw ni Jesus, itinala ng mga sumulat ng Ebanghelyo ang mga hindi pinangalanang kawal at ang naging bahagi nila sa paglalakbay ni Jesus patungo sa krus. Kinutya Siya ng iba, dinuraan, pinalo, at tinanggalan ng damit (Mateo 27:27-31). Ang talata ngayon ay tungkol sa isa sa mga kawal - ang kapitan. Ang kapitan ay isang kawal ng sandatahang Romano na siyang responsable sa pamamahala ng isang daang kawal. Ang natatanging kapitan na ito ang
inatasang magpatupad ng hatol na kamatayan para kay Jesus - isang gawain na maaaring hindi na bago sa kanya. Dahil bahagi ito ng kanyang trabaho, maaaring marami na siyang nasaksihang paghihirap at kamatayan. Ang araw ng pagpako kay Jesus ay isang ordinaryong araw lang para sa kanya, hanggang sa makita niya ang mga mahimalang bagay na naganap sa kamatayan ni Jesus. Kapag nangyayari ang mga kahanga-hangang bagay sa buhay natin, ito ay para makita at makilala ng mga tao si Jesus at mapalapit sila sa Kanya. May kadiliman sa buong lupain, ang kurtina ng templo ay napunit sa dalawa, lumindol, nagbitak-bitak ang mga bato, at nabuksan ang mga libingan. Nang makita ng kapitan ang mga bagay na ito, nasindak siya (Mateo 27:54). Noong una, ang tingin lamang ng kapitan kay Jesus ay isang ordinaryong kriminal na kailangan niyang bantayan. Ngunit nang sinundan ng mga kakaibang pangyayari ang pagkamatay Niya, nakita ng kapitan kung sino talaga si Jesus. Gaya ng itinala nila Mateo, Marcos, at Lucas, idineklara ng kapitan na, "Totoo ngang siya ang Anak ng Diyos!" (Mateo 27:54); "Totoo ngang siya ang Anak ng Diyos!" (Marcos 15:39). Higit pa rito, itinala ni Lucas na noong makita ng kapitan ang nangyari, pinuri niya ang Diyos at sinabing, "Totoo ngang walang kasalanan ang taong ito" (Lucas 23:47). Hindi binanggit ng Kasulatan kung ang kapitan ba ay nagsisi, naligtas, at nanalig kay Jesus. Ngunit, dahil sa mga nangyari, nakita niya na si Jesus ang Anak ng Diyos at Siya ay walang kasalanan - hindi isang ordinaryong tao. Nasaksihan ng kapitan ang himala, at ito ang nag-udyok sa kanyang ipahayag kung sino si Cristo. Gaya ng kapitan, maaaring mapalapit ang mga tao kay Cristo kapag nakakita sila ng mga kamangha-manghang bagay. Dahil The Day Death Died Ang Kapitan 9
sa himala, nagiging mas kaaya-aya si Cristo at ang ebanghelyo sa mga taong malayo sa Kanya. Mula sa kwento ng kapitan, makikita natin na ang mga himala ay inilaan para ipakita si Cristo sa mga tao. May mga tao sa paligid natin, na gaya ng kapitan, ay maaaring maakay palapit kay Jesus kapag nakaranas sila ng himala at kahanga-hangang bagay. Kapag nangyayari ang mga kahanga-hangang bagay sa buhay natin, ito ay para makita at makilala ng mga tao si Jesus at mapalapit sila sa Kanya. The Day Death Died Ang Kapitan 10
TUMUGON 1. Sa muli nating pag-aaral ng mga himalang pumapalibot sa kamatayan at pagkabuhay muli ni Jesus, hayaan nating akayin tayo nito tungo sa pagpapahayag kung sino Siya - ang Anak ng Diyos na namuhay nang walang kasalanan at namatay para sa atin, kapalit natin. Sa sarili mong salita, pasalamatan ang Diyos at ipahayag kung sino Siya sa iyong buhay. 2. Ang layunin natin ay hindi lamang para makaranas ng mga himala, kundi maranasan mismo si Jesus at lumago sa katatagan at sa kabanalan. Ipanalangin na sa paggawa ng Diyos ng mga kahanga-hangang bagay sa buhay mo, magkakaroon ka ng mas malalim at mas malapit na ugnayan sa Kanya araw-araw. 3. Sino ang mga tao sa paligid mo na maaaring makasaksi ng mahimalang gawain ng Diyos? Ipanalangin na ipakita ng Diyos ang Kanyang sarili sa kanila sa personal na paraan. The Day Death Died Ang Kapitan 11
IKAAPAT NA ARAW | ABRIL 8, SABADO Ang Lihim na Disipulo BASAHIN 38Pagkatapos nito, hiningi ni Jose na taga-Arimatea ang bangkay ni Jesus kay Pilato. (Si Jose ay isang tagasunod ni Jesus, ngunit palihim lang dahil natatakot siya sa mga pinuno ng mga Judio.) Pinayagan siya ni Pilato, kaya pinuntahan niya ang bangkay ni Jesus para kunin ito. . . . 41Sa lugar kung saan ipinako si Jesus ay may halamanan. At doon ay may isang bagong libingan na hinukay sa gilid ng burol, na hindi pa napapaglibingan. 42Dahil bisperas na noon ng pista, at dahil malapit lang ang libingang iyon, doon na nila inilibing si Jesus. ^JUAN 19:38, 41-42 KARAGDAGANG BABASAHIN: Mateo 27:57-61; Marcos 15:42-47; Lucas 24:50-53 PAG-ISIPAN "Tapos na." Ito ang mga huling salita ni Jesus bago Siya malagutan ng hininga. Para sa Kanyang mga tagasunod, ang kamatayan Niya ay isang napakasakit na karanasan. Para sa mga Judio at mga relihiyosong tao, ang ibig sabihin nito ay sa wakas, nakuha nila ang nais nila. Natupad ang mga salitang "Ipako Siya." Pagkatapos mangyari ang lahat ng mga ito, may isang di-kilalang lalaki ang buong tapang na humiling na makita ang kanyang guro at mabigyan ng dangal ang Kanyang kamatayan.
Kaunti lamang ang alam natin tungkol kay Jose na taga- Arimatea. Mayaman siya at matuwid, iginagalang ng marami, at higit sa lahat, isa siyang disipulo ni Jesus. Habang nagtatago ang ibang mga disipulo dahil sa takot, si Jose ang isa sa ilang lumapit sa lugar kung saan ipinako si Jesus. Matinding lakas ng loob ang hinugot ni Jose para lamang pumunta doon, lalo na para mahingi ang katawan ni Jesus mula sa mga kinauukulan. Maaaring isumbong si Jose ng sinumang may masamang intensyon. Maaaring pagdusahan din niya ang parusang ibinigay kay Jesus. Nakataya ang yaman, reputasyon, at katauhan niya. Ngunit hindi nag- alinlangan si Jose at nakuha niya ang katawan ni Jesus mula kay Pilato. Siya ang nagbibigay ng katapangan at lakas ng loob upang mapagtagumpayan natin ang pinakamahihirap na sitwasyon. Umpisa pa lamang iyon. Dahil nangyari ang lahat sa Araw ng Paghahanda, kailangang mailibing ni Jose ang katawan ni Jesus bago dumating ang Araw ng Pamamahinga. Isipin natin kung ano ang mga nararamdaman at iniisip niya! Kailangan niyang alamin kung ano ang dapat niyang gawin sa katawan ni Jesus dahil kung hindi niya ito magagawa sa tamang oras, mahuhuli siyang lumalabag sa batas. Mabuti na lamang at nakahanap siya ng libingan na hindi pa napapaglibingan. Noong panahong ito, ordinaryo lamang ang pagdadala ng bangkay sa libingan. Inihanda ni Jose ang katawan ni Jesus para mailibing. Ang hindi niya alam, ito ang panimula at makahulugang paghahanda para sa mga susunod na mangyayari at ang libingang ito ay ang lugar kung saan magaganap ang pinakamahimalang pangyayari - ang pagkabuhay muli ni Jesus. Si Jesus, na patay noong mga oras na iyon, ay mabubuhay muli at pagtatagumpayan Niya ang kasalanan at kamatayan. The Day Death Died Ang Lihim na Disipulo 13
Habang pinag-iisipan natin ang salita ng Diyos ngayong linggo, alalahanin natin na Siya ang nagbibigay ng katapangan at lakas ng loob upang mapagtagumpayan natin ang pinakamahihirap na sitwasyon. Hindi kamatayan ang nasusunod - kaya hinihintay natin ang pagkilos ng Panginoon! The Day Death Died Ang Lihim na Disipulo 14
TUMUGON 1. Sa tingin mo, bakit isang lihim na disipulo si Jose? Ano sa tingin mo ang nagbigay sa kanya ng lakas ng loob? Ano kaya ang iniisip, nadarama, at dinaranas niya bago mamatay si Jesus at matapos ang Kanyang muling pagkabuhay? 2. Alam ba ng mga tao sa paligid mo na ikaw ay isang disipulo ni Jesus? Ano ang natutunan mo ngayong araw tungkol sa buhay ni Jose? 3. Sa harap ng mga pagsubok at paghihirap, paano ka tumutugon? Gagawin mo rin ba ang ginawa ni Jose? Bakit oo o bakit hindi? The Day Death Died Ang Lihim na Disipulo 15
IKALIMANG ARAW | ABRIL 9, LINGGO Ang Mga Kababaihan sa Libingan BASAHIN 1Madaling-araw ng Linggo, makalipas ang Araw ng Pamamahinga, pumunta sa libingan si Maria na taga- Magdala kasama ang isa pang Maria upang tingnan ito. 2Biglang lumindol nang malakas, at isang anghel ng Panginoon ang bumaba mula sa langit at iginulong ang bato na nakatakip sa libingan at inupuan ito. 3Nakakasilaw na parang kidlat ang kanyang anyo at puting-puti ang kanyang damit. 4Nanginig sa takot ang mga sundalong nagbabantay sa libingan at hinimatay. 5Sinabi ng anghel sa mga babae, "Huwag kayong matakot! Alam kong hinahanap ninyo si Jesus na ipinako sa krus. 6Wala na siya rito, dahil nabuhay siyang muli tulad ng sinabi niya sa inyo. Halikayo, tingnan ninyo ang pinaglagyan ng kanyang bangkay." 7Pagkatapos, sinabi ng anghel sa kanila, "Puntahan n'yo agad ang mga tagasunod niya, at sabihin ninyo sa kanila na nabuhay siyang muli at mauuna siya sa inyo sa Galilea. Doon ninyo siya makikita. Tandaan ninyo ang sinabi ko sa inyo!" 8Kaya dali-dali silang umalis sa libingan. At kahit natatakot sila, masaya pa rin sila sa ibinalita sa kanila ng anghel. Patakbo nilang pinuntahan ang mga tagasunod ni Jesus upang ibalita ang pangyayari. ^MATEO 28:1-8
PAG-ISIPAN Ang buhay at ministeryo ni Jesus ay nagbigay ng pag-asa at inasahan ng mga tao noong panahon Niya, lalo na ng mga mahihirap at ng mga hindi tinatanggap sa lipunan. Kabilang dito ang mga kababaihan na bahagi ng ministeryo ni Jesus. Ang Kanyang kamatayan at pagkalibing ay isang malaking dagok sa Kanyang mga tagasunod. Nawasak ang kanilang pag-asa, pangarap, at mga hinahangad sa buhay. Isipin na lamang natin ang emosyonal na pagdadalamhati ng mga kababaihan habang nakikita nila ang kalupitan ng pagkapako kay Cristo sa krus, at ang pagkasira ng Kanyang pisikal na katawan. Hindi na Siya halos makilala. Nakita pa nila kung saan Siya inilibing. Malayo sa isipan nila ang isang himala. Ang paglantad ng mga kababaihan bilang pangunahing saksi sa isa sa mga pinakadakilang himalang naganap sa buong kasaysayan - ang muling pagkabuhay - ay isang patotoo kung paano maaaring gamitin ng Diyos ang mga taong itinuturing na mangmang at mahina, nasira at walang buhay, para sa Kanyang mga layunin. Matapos marinig ang mensahe mula sa anghel, dali-daling tumakbo ang mga kababaihan para ibalita sa mga disipulo na nabuhay muli si Jesus. Sila ang mga unang saksi ng magandang balita tungkol sa muling pagkabuhay ni Cristo. 5Sinabi ng anghel sa mga babae, "Huwag kayong matakot! Alam kong hinahanap ninyo si Jesus na ipinako sa krus. 6Wala na siya rito, dahil nabuhay siyang muli tulad ng sinabi niya sa inyo. Halikayo, tingnan ninyo ang pinaglagyan ng kanyang bangkay." 7Pagkatapos, sinabi ng anghel sa kanila, "Puntahan n'yo agad ang mga tagasunod niya, at sabihin ninyo sa kanila na nabuhay siyang muli at mauuna siya sa inyo sa Galilea. Doon ninyo siya makikita. Tandaan ninyo ang sinabi ko sa inyo!" ^MATEO 28:5-7 The Day Death Died Ang Mga Kababaihan sa Libingan 17
Ang muling pagkabuhay ay isang pagtatama ng mga bagay. Hinayaan ng Diyos na maranasan natin ang Kanyang pagtubos, mula sa pagtubos sa pinakamalalalim nating hinanakit, takot, at nabigong pangarap. Ang mga salita ng anghel na, "Huwag kayong matakot," ay nagbibigay ng kaginhawaan hindi lamang sa mga nakaranas ng kawalan at pighati, kundi pati na rin sa mga may nawasak na pag-asa at pangarap. Si Jesus ay tumutupad sa mga ipinangako Niya. Ang muling pagkabuhay ay isang patotoo na tinutupad ng Diyos ang Kanyang mga pangako. Ang muling pagkabuhay ang nagbibigay sa atin ng dahilan hindi lamang para matuwa tayo kundi para magkaroon din ng panibagong pag-asa at pangarap: ". . . Hinahanap ninyo si Jesus na ipinako sa krus. Wala na siya rito, dahil nabuhay siyang muli . . ." Minsan ang pinakadakilang bagay na maaaring mangyari sa atin ay ang hindi makamit ang mga hinahangad natin dahil mali ang ating hinahanap. Araw-araw tayong naghahanap ng mga bagay kung saan natin matatagpuan ang buhay at pag-asa, at humahantong sa kaalaman na walang patutunguhan ang lahat ng iyon. Hinahanap ng mga kababaihan ang patay na Jesus, at sa halip, ang natagpuan nila ay isang libingang walang laman at narinig nila ang pahayag ng anghel na buhay si Jesus. Ang sagot sa mga hinahanap natin ay hindi matatagpuan sa mga makamundong bagay, kundi sa muling nabuhay na Cristo lamang! ". . . nabuhay siyang muli tulad ng sinabi niya sa inyo." Si Jesus ay tumutupad sa mga ipinangako Niya. Ang muling pagkabuhay ay isang patotoo na tinutupad ng Diyos ang Kanyang mga pangako. Maraming propesiyang natupad sa linggo pa lamang ng pasyon. Kung kaya ni Jesus na tuparin ang Kanyang pangakong mabuhay muli mula sa kamatayan, gaya ng sinabi Niya, maaari tayong magtiwala na totoo at maaasahan ang lahat ng ipinangako Niya sa atin at para sa atin! The Day Death Died Ang Mga Kababaihan sa Libingan 18
Kung pakiramdam mo ay parang nakalibing ka dahil sa mga pinagdaraanan mo ngayon, kung pakiramdam mo ay nawasak na ang mga pangarap mo at wala nang pag-asa, huwag kang matakot; Siya ay nabuhay muli, gaya ng sinabi Niya! Magtiwala kang gagawa ng mga himala ang Diyos sa buhay mo para makilala mo, at ng mga tao sa paligid mo, kung sino Siya. The Day Death Died Ang Mga Kababaihan sa Libingan 19
TUMUGON 1. May mga bahagi ba sa buhay mo na parang inilibing mo na dahil sa ilang mga pangyayari? Ano ang maaari mong gawin para mabigyan ang mga ito ng buhay na nagmumula kay Cristo na muling nabuhay? 2. Ano ang mga pangakong mula sa Diyos na hinihintay mong matupad? Ang Diyos ay gumagawa ng mga himala at tumutupad sa Kanyang mga ipinangako. Paano nito maaapektuhan ang paghihintay mo sa katuparan ng mga ipinangako Niya sa iyo? 3. Ano ang mga pangakong mula sa Diyos ang binitawan mo na? Paano mapapalakas ng katotohanan ng muling pagkabuhay ni Cristo ang pag-asa at pananampalataya mo? Ano sa tingin mo ang mga pag-asa at pangarap na ibinibigay sa iyo ng Diyos ngayon? The Day Death Died Ang Mga Kababaihan sa Libingan 20
IKAANIM NA ARAW | ABRIL 10, LUNES Ang Nagdududang Disipulo BASAHIN 24Si Tomas na tinatawag na Kambal, na isa rin sa 12 apostol ay hindi nila kasama noong nagpakita si Jesus. 25Kaya ibinalita nila sa kanya na nakita nila ang Panginoon. Pero sinabi niya sa kanila, "Hindi ako maniniwala hangga't hindi ko nakikita ang mga sugat ng pagkakapako sa mga kamay niya at mahipo ang mga ito, pati na ang sugat sa kanyang tagiliran." 26Makalipas ang walong araw, nagtipon ulit ang mga tagasunod ni Jesus sa loob ng bahay. Kasama na nila si Tomas. Kahit nakakandado ang mga pinto, dumating si Jesus at tumayo sa gitna nila, at sinabi, "Sumainyo ang kapayapaan." 27Sinabi ni Jesus kay Tomas, "Tingnan mo ang mga kamay ko. Hipuin mo, pati na rin ang aking tagiliran. Huwag ka nang magduda; maniwala ka na." 28Sinabi ni Tomas sa kanya, "Panginoon ko at Diyos ko!" ^JUAN 20:24-28 KARAGDAGANG BABASAHIN: Juan 11:11-16 PAG-ISIPAN Ang salaysay sa Juan 20 ang nagbigay kay Tomas ng palayaw na "Nagdududang Tomas." Sa mga susunod na henerasyon, kikilalanin siyang halimbawa kung ano ang dapat iwasan sa pagiging isang disipulo.
Ngunit ibang Tomas ang ipinakita sa Juan 11. Gustong pumunta ni Jesus sa Judea kung saan namatay si Lazarus. Dahil sa takot nila para sa mga buhay nila at sa buhay ni Jesus, sinubukan nilang kumbinsihin Siya na huwag pumunta doon, "Guro, kamakailan lang ay tinangka kayong batuhin ng mga Judio. Bakit pa kayo babalik doon?" (Juan 11:8). Si Tomas - at si Tomas lamang - ang nagsabing, "Sumama tayo sa kanya, kahit mamatay tayong kasama niya . . ." (Juan 11:16). Para sa bawat mananampalataya, ang himala ng muling pagkabuhay ni Cristo ay isang panibagong buhay. Bago siya binansagang Nagdududang Tomas, maraming mga iskolar ang nagsabing siya ang "handang-mamatay- para-kay-Jesus na Tomas." Nakaramdam siya ng pagkabigo dahil sa mga pangyayaring humantong sa pagkamatay ni Jesus. Napuno siya ng pagdududa at takot. Nabagabag siya nang malaman niya ang kalupitang pinagdaanan ni Jesus na sumira sa pisikal Niyang katawan. Ang pagkamatay ni Jesus ay malaking dagok sa pananampalataya niya. Ang sugat na idinulot nito sa kanyang puso ang nag-udyok sa kanya na sabihing, "Hindi ako maniniwala hangga't hindi ko nakikita ang mga sugat ng pagkakapako sa mga kamay niya at mahipo ang mga ito, pati na ang sugat sa kanyang tagiliran." Gaya ni Tomas, nakakaranas tayo ng mga bagay na nagiging sanhi ng pagkawala ng pananampalataya natin. Sa halip na kumapit tayo sa Diyos at sa Kanyang mga salita - angkinin ang mga pangako Niya sa kabila ng mga pagsubok, nagdududa tayo, nagiging matatakutin, at nawawalan ng pag-asa. Nang makasama muli ni Jesus ang Kanyang mga disipulo, sinagot Niya ang pagdududa ni Tomas sa pamamagitan ng pagpapakita ng mga butas sa kanyang kamay. Hindi siya hinatulan ni Jesus dahil sa Kanyang pagdududa. Tulad nito, mayroon tayong katiyakan na tutulungan din tayo ni Jesus tuwing tayo ay nasa hangganan na natin. Sa kabila ng ating mga pagdududa at takot, patuloy pa rin tayong tinutulungan ng The Day Death Died Ang Nagdududang Disipulo 22
Diyos, at nawa'y hindi natin Siya itulak palayo. Alam ni Jesus kung paano ipakita ang sarili Niya kay Tomas. Sa huli, sinabi ni Tomas, "Panginoon ko at Diyos ko!" Sa katunayan, mababasa sa kasaysayan na si Tomas ay naging tapat kay Cristo at namatay dahil sa mga saksak ng mga sibat. Ibinigay niya ang kanyang buhay kay Cristo. Ipinakita ni Jesus kung sino Siya hindi lamang kay Tomas, kundi pati na rin sa lahat ng Kanyang disipulo. Napuno rin sila ng pagdududa at takot. Nang dumating ang mga kababaihan at sinabi ang nakakagulat na balita na si Jesus ay muling nabuhay mula sa kamatayan, hindi makapaniwala ang mga disipulo. Nagkulong sila sa isang kwarto, puno ng pangamba para sa mga buhay nila (Juan 20:19). Sa isang iglap lamang, mahimalang nakapasok si Jesus sa mga nakakandadong pinto at tumayo kasama nila at nagsabing, "Sumainyo ang kapayapaan." Minsan maaaring pakiramdam natin ay nasa lugar tayo na hindi maaabot ni Jesus. Ngunit hindi tayo dapat matakot, dahil nais ni Jesus na bigyan tayo ng pag-asa at lakas ng loob. Kaya Niyang pasukin ang anumang pader na itinayo natin para pagtaguan. Gaya ng nangyari sa Kanyang mga disipulo, ang ating kalungkutan ay maaaring mapalitan ng kagalakan, ang ating takot at pagdududa ay maaaring mapalitan ng kapayapaan at pananampalataya, dahil sa presensya ni Jesus sa buhay natin. Pinatatahimik niya ang pinakamalalaki nating duda at takot sa pamamagitan ng pagpapakita sa atin ng mga tanda ng Kanyang tagumpay, upang tayo rin ay maniwala. Para sa bawat mananampalataya, ang himala ng muling pagkabuhay ni Cristo ay isang panibagong buhay. Sa sarili nating mga buhay, may mga bagay na maaaring yumanig ng ating pananampalataya at naging dahilan para mapuno tayo ng takot at pagdududa. Ngunit gaya ng naranasan ni Tomas at ng ibang mga disipulo, maaari tayong maniwala na si Jesus ay may kapangyarihan na buhaying muli ang mga nasugatan at nabigo nating pananampalataya at tulungan tayong mapanatili ito hanggang sa huling sandali. The Day Death Died Ang Nagdududang Disipulo 23
TUMUGON 1. Paano mo ilalarawan ang iyong pananampalataya? Nanghina ba ito o nasugatan dahil sa mga nangyari sa buhay mo? Manalangin sa Diyos na palakasin ang pananampalataya mo at ipanumbalik ang pag-asa mo kay Cristo Jesus. 2. Sa anong bahagi ng buhay mo kailangang maranasan ang presensya at kapangyarihan ng Diyos? Hilingin sa Diyos na baguhin Niya ang sitwasyong pinagdaraanan mo at gamitin ito upang makilala Siya ng mga tao sa paligid mo. The Day Death Died Ang Nagdududang Disipulo 24
IKAPITONG ARAW | ABRIL 11, MARTES Ang Nanumbalik na Disipulo BASAHIN 15Pagkatapos nilang mag-almusal, sinabi ni Jesus kay Simon Pedro, "Simon na anak ni Juan, mahal mo ba ako ng higit sa pagmamahal nila?" Sumagot si Pedro, "Opo, Panginoon, alam n'yo po na mahal ko kayo." Sinabi ni Jesus, "Alagaan mo ang aking mga tupa." . . . 19Pagkatapos, sinabi ni Jesus kay Pedro, "Sumunod ka sa akin." ^JUAN 21:15, 19 KARAGDAGANG BABASAHIN: Lucas 5:1-11; Juan 21:1-14, 16-18 PAG-ISIPAN Pagkatapos niyang ipagkaila si Jesus nang tatlong beses at marinig ang tungkol sa pagkabuhay Niyang muli, nangisda si Pedro kasama ang ilan niyang mga kaibigan at mga disipulo rin ni Jesus. Binalikan niya ang alam niyang gawin - ang pangingisda. Ito rin ang ginawa ni Pedro sa isa sa mga una nilang pagkikita ni Jesus. Maaaring may mga nag-iisip kung ano ang tumatakbo sa isipan ni Pedro habang namimingwit siya ng isda. Maaari nating maisip na nakaramdam siya ng labis na kahihiyan at pagsisisi dahil sa pagkakaila niya kay Jesus. Tila binitawan na niya ang tawag ng Diyos sa buhay niya matapos ang mga nangyari sa krus. Ngunit hindi pa tapos si Jesus kay Pedro. Sa katunayan, alam Niya ang kailangan Niyang gawin upang maibalik si Pedro sa Kanya.
Nagsimula ang lahat sa paraan kung paano unang nagpakita si Jesus kay Pedro: sa isang bangka matapos ang isang magdamag na walang huli. Kahit hindi nila alam na kinakausap sila ni Jesus mula sa pampang, sinunod nila ang mga gabay Niya at ihinulog ang kanilang lambat. Napakarami ng nahuli nilang isda at hindi na nila ito mahila. Sino pa nga ba ang kausap nila kundi ang kanilang Panginoon? Naging deja vu para kay Pedro ang sandaling ito, at naalala niya ang unang beses na nanalig siya kay Cristo, iniwan ang lahat, at sumunod sa Kanya. Ang himala na unang ginawa ni Jesus noong tinawag Niya si Pedro ay katulad ng himalang Kanyang ginawa nang ibinalik Niya si Pedro sa tawag na ito (Lucas 5:1-11). Sa pagkakataong ito, iniwan ni Pedro ang mga isda, ang bangka, at ang mga kaibigan niya. Tumalon siya sa tubig at lumangoy patungo sa kanyang Panginoon. Anuman ang iyong nakaraan, kasalukuyan, at hinaharap, inaanyayahan ka ni Jesus na tumingin sa Kanya lamang at sumunod sa Kanya. Hindi bababa sa apat ang ginawang himala ni Jesus sa kwentong ito: sinabi Niya sa kanila kung saan ihuhulog ang lambat, napakaraming isda na hindi na nila ito mahila pataas, hindi napunit ang lambat, at ang pinakahuli ay nanumbalik ang pananampalataya at ugnayan ni Pedro kay Cristo. Ngunit hindi ginamit ni Jesus ang pagkakaila ni Pedro laban sa kanya. Hindi niya tinanong si Pedro kung alam ba nito ang mali niyang ginawa at kung ano ang plano niyang gawin tungkol dito. Binigyan ni Jesus ng sunod-sunod na mga himala sina Pedro at ang iba pang mga disipulo, isang tagpo kung saan walang duda kung sino ang kasama nila. At sa isang pagsasalo kung saan sama-sama silang kumain, tatlong beses tinanong ni Jesus si Pedro ng isang simpleng tanong: "Mahal mo ba ako ng higit sa pagmamahal nila?" Sa pagsagot ni Pedro sa Panginoon nang tatlong beses, nakilala niya na naroon pa rin ang pag-anyaya ni Cristo na The Day Death Died Ang Nanumbalik na Disipulo 26
sumunod sa Kanya. Ipinakita nito ang pagpapanumbalik ng tawag ng Diyos kay Pedro na alagaan ang Kanyang mga tupa (Juan 21:16-17). Ngayon, ang paanyayang ito ay ibinibigay din sa ating lahat. Anuman ang iyong nakaraan, kasalukuyan, at hinaharap, inaanyayahan ka ni Jesus na tumingin sa Kanya lamang at sumunod sa Kanya. The Day Death Died Ang Nanumbalik na Disipulo 27
TUMUGON 1. Sa tingin mo, bakit mahalaga para kay Jesus na gumawa ng marami pang himala at makisalo sa Kanyang mga disipulo bago ipanumbalik si Pedro? Ano ang ipinapakita nito kay Jesus at kung ano ang mahalaga sa Kanya? 2. Mahal mo ba si Jesus? Mahal mo ba si Jesus nang higit sa lahat? Handa ka bang sumunod sa Kanya o kaya ay sumunod muli sa Kanya, gaya ni Pedro? Paano mo sasagutin si Jesus kung itatanong Niya sa iyo ang itinanong Niya kay Pedro (Juan 21:15-19)? The Day Death Died Ang Nanumbalik na Disipulo 28
IKAWALONG ARAW | ABRIL 12, MIYERKULES Ang Taga-usig na Naging Apostol BASAHIN 1Patuloy pa rin ang pagbabanta ni Saulo sa buhay ng mga tagasunod ng Panginoon. Pinuntahan pa niya ang punong pari 2at humingi ng mga sulat na ipapakita niya sa mga sambahan ng mga Judio sa Damascus bilang katibayan na binibigyan siya ng kapangyarihang hulihin at dalhin sa Jerusalem ang sinumang makikita niya roon na sumusunod sa pamamaraan ni Jesus, lalaki man ito o babae. 3Nang malapit na si Saulo sa lungsod ng Damascus, bigla siyang napalibutan ng nakakasilaw na liwanag mula sa langit. 4Natumba siya, at may narinig siyang tinig na nagsasabi, "Saulo, Saulo! Bakit mo ako inuusig?" 5Sumagot si Saulo, "Sino po ba kayo?" Sinagot siya ng tinig, "Ako si Jesus na iyong inuusig. 6Tumayo ka at pumunta sa lungsod, at doon ay may magsasabi sa iyo kung ano ang dapat mong gawin." ^MGA GAWA 9:1-6 KARAGDAGANG BABASAHIN: Mga Gawa 9:7-19 PAG-ISIPAN Bakit ipinakita ni Jesus ang sarili Niya kay Saulo sa ganitong paraan? Sa halip na papuntahin ang isang apostol kay Saulo upang ipangaral ang ebanghelyo sa kanya, si Cristo mismo ang nakatagpo ni Saulo sa daan papuntang Damascus at pagkatapos ay ginamit Niya ang isang ordinaryong disipulo na si Ananias. Maaaring dahil ito sa mahalagang layunin ng
Diyos sa buhay ni Saulo, ngunit maaari ring dahil dinala ni Jesus si Saulo sa hangganan ng kakayanan nito upang makita niya na kailangan niya si Cristo. Si Saulo, na isang Helenistikong Judio at Pariseo ng mga Pariseo, ay kumbinsidong tama siya, ngunit mali ang pinaniniwalaan niya. Inuusig niya ang iglesya at ginagawa ang lahat ng nasa kanyang kapangyarihan upang pigilan ang paglaganap ng ebanghelyo - hanggang sa punto na ipinapapatay niya ang mga mananampalataya. Nang hindi na niya maunawaan ang mga nangyayari, natagpuan niya ang sagot sa lahat: si Jesus. Maraming himala sa kwentong ito na nangyari matapos ang pagkabuhay muli ni Cristo at pag-akyat Niya sa langit: ang pagpapahayag kung sino si Cristo, ang pagkabulag, ang pagkaligtas, at paggaling. Itinuring ni Jesus ang mga kilos ni Saulo bilang pag-uusig sa Kanya. At kinailangan Niyang ipaalam kay Saulo kung sino ang kinakalaban niya. Kailangang mabulag at mabigo ni Saulo. Nabulag siya dahil sa isang nakakasilaw na liwanag mula sa langit, kaya kahit buksan niya ang kanyang mga mata, wala pa rin siyang makita. Nang hindi na niya maunawaan ang mga nangyayari, natagpuan niya ang sagot sa lahat: si Jesus. Binulag muna ni Jesus si Saulo bago niya ipinadala si Ananias upang ibalik ang kanyang paningin. Sa pamamagitan ng mga himalang ito, sa wakas ay nakita ni Saulo kung sino talaga si Jesus. Ipinapakita ng mga tagpo sa kabanatang ito ang puso at hangarin ng Diyos na makilala Siya ng mga tao: si Jesus kasama si Saulo, si Jesus kasama si Ananias, si Ananias kasama si Saulo. Kahit hindi naranasan ni Saulo ang ministeryo ni Jesus sa lupa at hindi siya kabilang sa Labindalawa, nakatagpo niya ang Buhay na Cristo. Ito ang sandaling naunawaan ni Saulo na ang paningin, buhay, at layunin niya ay matatagpuan lamang kay Cristo. At mula sa pagiging taga-usig tungo sa pagiging apostol sa mga bansa, ganap na nagbago ang buhay niya. The Day Death Died Ang Taga-usig na Naging Apostol 30
TUMUGON 1. Paano ipinakita ng Diyos ang sarili Niya sa iyo? Sa ibaba o sa iba pang sulatan, isulat ang kwento ng pagkaligtas mo at ilagay ang mga detalye tungkol sa mga tao, lugar, at pangyayaring ginamit ng Diyos. Pasalamatan ang Diyos sa paraang ginamit Niya para iligtas ka at isipin kung kanino mo maibabahagi ang kwento mong ito. 2. Kung kakausapin ka ng Diyos tulad ng ginawa Niya kay Saulo, sa tingin mo, paano ka tutugon? Sino sa palagay mo ang gusto ng Diyos na tulungan at hikayatin mong sumunod sa Kanya? Ano ang magagawa mo ngayong linggo para paglingkuran ang taong ito? 3. Pag-isipan kung sinu-sino ang mga taong kilala mo na tulad ni Saulo - malakas ang impluwensya at gustong makapagbigay ng kasiyahan sa Diyos, ngunit hindi pa nakakakilala sa Kanya. Ilista ang mga taong maipapanalangin mo na maaaring maging mga apostol Pablo sa hinaharap. The Day Death Died Ang Taga-usig na Naging Apostol 31
@victoryph